Alegzandra/wili-2018-roplus huggingface dataset:
Sidan 600-talet har Jidda vore vertskap for millionar av muslimske pilegrimar frå heile verda som er på veg til hajj. Dette har hatt stor innverknad på samfunnet, religionen og økonomien i Jidda. Det fører òg med seg ein årleg risiko for sjukdom, som dei lokale kallar 'hajjisjukdomen', som er eit samleomgrep for forskjellige virussjukdomar.

De er fleire parkar i byen. Den mest kjende er Victoria Esplanade langs nordbreidda til Manawatu River, vest for Fitzherbert Avenue. Esplanaden omfattar hagar, leikeplassar for born, eit aviarium, ein miniatyrjarnveg, gangvegar og sportsplassar (Ongley-Manawaroa Park).

Eftestøl skreiv mange avisartiklar om skulespørsmål og gav ut bøker om folkeskulen på bygdene og om lærarutdanning. På Stortinget var han ein pådrivar for landsgymnaset, og for ein folkeskule som kunne føre elevar heilt til topps i utdanningssystemet. Han var elles mykje nytta til talar.

Denne artikkelen inneheld stoff som er offentleg eige frå United States Geological Survey-artikkelen «Alaska Canyon» (innhald frå Geographic Names Information System).

Då hertug Stanislas døydde i 1766, vart hertugdøme ein fransk provins og Nancy haldt fram med å vere hovudstaden. Då regionen Lorraine vart oppretta på midten av 1900-talet vart Metz vald som hovudstad i staden for Nancy.

Alle hovudstadane i Midtausten og Nord-Afrika ligg innafor ein to timar flytur frå Jidda, og han er det nest største kommersielle senteret i Midtausten etter Dubai.

Queen hadde arbeidd på ein song kalla «Feel Like», men var ikkje heilt nøgd med resultatet enno. Bowie hadde opphavleg kome til Mountain Studios for å synge korvokal på ein annan Queen-song, «Cool Cat», som til slutt vart redigert bort fordi han ikkje var nøgd med opptaket. Då han kom fram byrja dei å arbeide i lag og skreiv songen saman. Den endelege versjonen som vart «Under Pressure» utvikla seg frå ein jam bandet hadde med Bowie i studioet hans i Montreux i Sveits og er derfor tilskriven alle fem musikarane. Scat-synginga som dominerer mykje av songen kjem av improvisasjonane som vart gjort under jamminga. I følgje Queen-bassist John Deacon (sitert i eit fransk magasin i 1984), var det meste av songen hovudsakleg skriven av Freddie Mercury, sjølv om dei alle medverka til arrangementet. Den tidlegare versjonen utan Bowie, «Feel Like», finst på mange piratkopialbum og var skriven av Queen-trommeslagar Roger Taylor.

Ved den 16. årlege D.I.C.E. Awards, vann Journey åtte prisar, viktigast var at det vann prisen for årets spel, men spelet fekk òg fleire prisar for å vera framifrå innan design, fleirspelareigenskapar, lydar og musikk. Spelet vart òg nominert til ytterlegare tre prisar, blant anna for beste nedlastbare spel og beste spelhandling.

Jidda er ein av dei viktigaste feriebyane i Saudi-Arabia og har status som verdsby hos Globalization and World Cities Study Group and Network (GaWC). Sidan byen ligg nær Raudehavet, dominerer fisk og sjømat matkulturen, i motsetnad til andre delar av landet. Byen vert skildra som «annleis» av dei fleste saudiarabarane i eit forsøk på å fremje turisme i byen, og han har tidlegare vorte rekna som den «mest opne» byen i Saudi-Arabia.
Mijares vert både nytta til vatning og til straumproduksjon. Fleire reservoar, med Arenosodammen (136,9 hm³) og Sichardammen (49,3 hm³) som dei største, er bygd for desse føremåla.

Kendal er ein by i Cumbria i England. Han er administrasjonssenter og største byen i distriktet South Lakeland, og tredje største byen i grevskapet. Kendal er mest kjent som eit turistmål, for konfekten Kendal mint cake og for bygningane i lokal, grå kalkstein som har gjeve byen kallenavnet «Auld Grey Town».

Flórina vart grunnlagd i tida under Austromarriket og vart erobra av Det osmanske riket på 1300-talet og først i 1912 etter den første balkankrigen vart han igjen ein del av Hellas. Byen vart derimot okkupert av Bulgaria under den andre balkankrigen og under den første og den andre verdskrigen.

Den nedlagde Slependen stasjon vart deretter riven. Ekspedisjonshuset vart jamna med jorda, plattforma graven vekk og omforma til ein langstrekt haug med masse mellom dei to spora, og den utvendige trappa og rampa under brua fjerna, slik at så å seie alle spor etter det som i 1958 hadde vore ein moderne, såkalla høgstasjon, vart heilt og fullt utsletta.

Som mange Led Zeppelin-songar skriven av Page, hadde han opphav i ein gammal Yardbirds-song, i dette tilfellet ein song kalla «Knowing That I'm Losing You». The Yardbirds-versjonen hadde ein annan tekst, med unntak av verset som startar med «Measuring a summer's day».

Økonomisk fokuserer Jidda på å vidare utvikle store investeringar i leiarskap innan forsking og ingeniørvitskap i Saudi-Arabia og Midtausten. Jidda vart rangert på fjerdeplass i Afrika–Midtausten-regionen innan nyskaping i 2009.

31. august 2007 vart tilleggspakken Medieval II: Total War: Kingdoms gjeve ut. Den inneheldt fire nye kampanjar med ei rekkje nye nasjonar og soldattypar: Amerikakampanjen, Britanniakampanjen, Krosstogskampanjen og den Teutoniskekampanjen.

Ein anekdote fortel at Glaser var inspirert av boblar i eit glas med øl. I eit intervju i 2006 nektar han likevel at det var bakgrunnen for oppfinninga, sjølv om han eksperimenterte med øl som væske i dei tidlege utgåvene av kammeret.

Simone de Beauvoir hevdar at det ikkje er noko naturbestemt over dette misforholdet mellom kvinner og menn, men heller at det er kulturelle forhold som ligg til grunn. Om dei to partane vil anerkjenne kvarandre som likeverdige og sjølvstendige subjekt, kan denne maktkampen slutte.

Absolute Greatest er eit samlealbum av det britiske rockebandet Queen. Albumet inneheld 20 av dei mest kjende hittane deira på éin CD for første gongen. Albumet kom òg i ei dobbel spesialutgåve med lydkommentarar av Brian May og Roger Taylor, ei 52 sider stor bok med to CD+ar, digital nedlasting og ein plateboks med i vinylformat. Kvart spor var mastra på nytt frå dei originale lydbanda.

Einar Sagli (fødd 30. september 1958) er ein norsk politimann og tidlegare friidrettsutøvar som tevla i sprint og i lengdehopp. I tida 1982-88 vann han ti gullmedaljar i norske meisterskap, fordelt på fire i lengdehopp, tre på 200 m og like mange på 100 m. Han var i 1981 medlem i Oslo Politis IL, sidan representerte han IK Tjalve.
Filmen var den femte animasjonsspelefilmen Disney produserte. Han hadde première 27. august 1964 og varer i 133 minutt. Julie Andrews har hovudrolla som Mary Poppins, Dick Van Dyke spelte Bert, David Tomlinson spelte Herr Banks og Glynis Johns spelte Fru Banks.

Cenobite Rocks er ei lita isolert gruppe skjer som ligg 9 km nordvest for Cape Adriasola, utanfor sørvestkysten av Adelaide Island. Dei fekk dette namnet av UK Antarctic Place-Names Committee i 1963 på grunn av plasseringa. Cenobite er eit engelsk uttrykk for ein som er medlem av eit klosterfelleskap.

Regjeringa målte opp området i 1866-67. Den opphavlege inndelinga av Palmerston North vart gjort i 1866, i den naturlege lysningen i Papaioea Forest, som Hartley hadde funne. Ein busetnad vart målt ut av J.T. Stewart, ein tilsett i provinsstyret i Wellington.

Evrytanía har ei blanding av middelhavsklima og fjellklima i dei vestlege områda og mykje av området får snø om vinteren. Sommarmånadane er derimot varme.

Han var den andre israelsk busetjinga som vart grunnlagd i Golan etter seksdagarskrigen i 1967 og var bygd i ein syriske militærbase kalla «Emrit Ez Edeen». Frå her hadde syrarane skote mot kibbutzenim nær grensa (Ein Gev og HaOn). I januar 1968 samla fleire medlemmar i dei kringliggande kibbutzim seg og valte å opprette ei ny busetjing i området og i september hadde dei slått seg ned i ruinane av basen. Dei fekk med seg ei gruppe ungdomar i 1971 frå Israel, Australia og England. Namnet på busetjinga tyder Kjelda til varmekjeldene, og vart gjeven av forfattaren Mattityahu Shalem.

I februar 2011 kravde justisministeren i Jordan at Daqamesh burde få sleppe ut og hevda at «Han er ein helt, han fortener ikkje å vere i fengsel».

Knut Wigert var formann for Riksmålsforbundet frå 1974 til 1983. Han var medlem av Det Norske Akademiet for Språk og Litteratur. Han stilte seg i spissen for ein landsomfattande nei-kampanje mot innføring av samnorsk – Foreldreaksjonen mot samnorsk – noko som resulterte i at Stortinget gav opp denne politikken.

I september 2005 skreiv nettmagasinet Stylus at basslinja var den beste i heile pophistoria. I november 2004 skreiv Stylus-kritikar Anthony Miccio at 'Under Pressure' er «den beste songen gjennom tidene» og skidlra han som Queen sitt 'opus'.

Bogoljubov flytta tilbake til Russland i 1860. Han fekk utstilt arbeida sine i kunstakademiet og underviste nokre år med tittelen professor. I 1860-åra reiste han langs Volga. Måleria mista etter alle trekk av romantisk kunstforståing, i staden kom innslag av rein naturalisme. I 1871 vart han vald inn i St. Petersburg kunstakademi.

Luster var fram til 2004 òg namn på eit prestegjeld i Indre Sogn prosti. Prestegjeldet hadde sokna Nes, Dale og Fortun. Fram til 1967 høyrde òg Gaupne sokn til prestegjeldet, det vart då overførd til Jostedal prestegjeld. Luster kommune var deld inn i tre prestegjeld, Luster, Hafslo og Jostedal. Frå 2004 har den lokale prestetenesta vorte organisert av prosten i Indre Sogn prosti.
Andresen hadde sin styrke som skiskyttar i langrennssporet, og representerte Noreg nokre gonger i verdscupen i langrenn. Han debuterte i verdenscupen i langrenn i finske Muonio i november 1998. Andresen vann både gull, sølv og bronse i NM-øvingar i langrenn. I 2003 slo dei to skiskyttarane Lars Berger og Frode Andresen resten av den norske langrennseliten på 30 km under NM i Molde og vann høvesvis gull og sølv. På den spesielle NM-femmila i 2009, som gjekk over fjellet til Røros, rykte Andresen frå ein anna skiveterane, Anders Aukland og sikra seg sin fyrste og siste NM-tittel i langrenn. Andreasen gjekk totalt seks indviduelle renn i verdenscupen i langrenn, der ein åttandeplass frå femmila i Holmenkollen 2008 er hans beste resultat.

MMC Norilsk Nikel er eigarane av nikkelførekomstane, og ei hjørnesteinsbedrift i byen. Dette er det same firmaet som eig smelteverket i Nikel ved grensa til Noreg. På grunn av at malmen frå Norilskgruvene er særs urein, har dette ført til at byen er rekna som ein av dei mest forureina i verda. I følgje enkelte estimat kan så mykje som 1 % av all utslepp av svoveldioksid kome frå denne byen. Jordsmonnet ved byen er så forureina at det er økonomisk forsvarleg å vinne ut førekomstane av platina og palladium frå jorda.

Etter 1988-sesongen trappa Sagli ned treninga og presterte jamt over på eit stadig lågare niva, men var likevel i stand til å vinne NM-medaljar i lengdehopp. Han la opp i 1993.

Maroon 5 er ei USA-amerikansk rockegruppe skipa i Los Angeles. I førstninga gjekk gruppa under namnet Kara's Flowers, men skifta i 2001 namn til Maroon 5.

Den endelege utarbeidinga av retningslinjer for danninga av ei litterær offentlegheit for folka i nord kom på den første allrussiske konferansen for utvikling av språk og skriftlegheit for folka i nord. Deltakarar på konferansen (som vart halden på INS i Leningrad) var representantar for Narkompros, Komitet Severa v/Presidium VCIK, CK Novogo Alfavita SSSR i RSFSR, og forlaget Učpedgiz. I sjølve arbeidet på konferansen deltok representantar for dei nasjonale nordlege okrugane, for dei lokale Nordlege Komiteane, for CK VLKSM, for det sovjetiske vitskapsakademiet, for Leningrads historisk-lingvistiske institutt, og for den nordlege avdelinga ved Herzen-instituttet. Det førebuande arbeidet vart gjort ved INS.

Handlinga i spelet er sett til mellom år 1080 og 1530. Likt det opphavlege Medieval fokuserer spelet på mellomaldersk krigføring, religion og politikk i Europa, Nord-Afrika og Midtausten. Men i motsetning til forløparen strekker M2:TW seg inn epoken med oppdaginga av Den nye verda, og simulerer oppdaginga og erobringa av Amerika. Medieval II er bygd på kodar frå Rome: Total War.

Polman fekk sin landslagdebut i 2010. Sidan deltok ho i VM 2011, 2013, 2015 og 2017, Sommar-OL 2016 og EM 2016. Både i Handball-VM 2015 og Handball-EM 2016 hadde ho ei sentral rolle då Nederland i begge meisterskapane tok seg til finalen. I dei tok aktuelle finalane var Noreg finalemotstandar, og begge enda med nederlandsk tap, i EM 2016 med eitt einaste mål. Polman var toppskårar i VM-finalen 2015 med sine åtte nettkjenningar.
Under Han-dynastiet vart byen Gan bygd her ca. 201 f.Kr. I 589 e.Kr., under Sui-dynastiet fekk byen namnet Hongzhou og noko seinare dagens namn; Nanchang.

Grilla matrettar som shawarma, kofta og kebab har ein god marknad i Jidda. Under ramadan, er sambousak og ful særleg populære som kveldsmåltid.

Borga ligg på kanten av ei ca. 150 m høg klippe og er avskoren frå den øvrige klippa med ein ca. 18 m brei, ca. 28 m djup og ca. 155 m lang kløft.

Fjellklatresmettpara vernar eit territorium heile året. Reiret er stort med overbygg og sideinngang, det ligg i ei utgraven grop i ei skråning eller ei kløft. Reiret er gjort av plantematerialar og begge i paret tar likeverdig del i bygginga og seinare i ruging og omsut for ungar. Eggelegginga i skjer frå midten av oktober til midten av november, òg i desember viss dei må gjere meir ein eit hekkeforsøk. Kullet er på typisk 3 (1-5) egg, klekkinga skjer etter ca. 20 dagar og ungane kan flyge etter rundt 24 dagar. Dei kan forplante seg når dei har nådd alder av 11 månader, og det eldste kjente individet av fjellklatresmetten blei over 8 år.

Prostiet er inndelt sokn og soknet er grunneininga i Den norske kyrkja. Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eitt eller fleire sokn.

Edinyj severnyj alfavit (proekt), Dal'nevostočnoe obščestvo kraevedenija. Etnologičeskja sekcija, izd. Občšestva kraevedenija, Xabarovsk 1930.

Denne artikkelen inneheld stoff som er offentleg eige frå United States Geological Survey-artikkelen «Storm Peak» (innhald frå Geographic Names Information System).

Forster randis er ein randis som ligg på landsida av Wordieisen, langs vestkysten av Den antarktiske halvøya. Han oppstår der Airy-, Seller-, Fleming- og Prospectbreen flyt saman og er kring 40 km lang frå nord til sør og kring 18 km brei.

Kjellevold reiste til Sambandsstatane i 1909 for å søkja betre forteneste, men vendte heim att i 1914 og dreiv landhandel i Lavik fram til 1920. Deretter var han både gardbrukar, handelsmann, postopnar og dampskipsekspeditør på Dalsøyra. Han sat som ordførar i Gulen samanhengjande frå 1947 til 1963. Søren Randal var både forgjengaren og etterfylgjaren til Kjellevold som ordførar.

Steinar Solås Suvatne og Christian Wiik Gjerde (27. januar 2014). – Denne musikken vil prege 2014 (norsk). Norsk rikskringkasting. Vitja 27. februar 2014.

Lokhaniemi (Lihaniemi før 1948, russisk полуостров Лоханиеми, finsk Lihaniemi) er ei halvøya langs austkysten av Viborgbukta (i Finskebukta i Austersjøen) på det smalaste punktet mellom Tikhajabukta og Medjanskajabukta.

Karpane har ikkje tenner framme i kjevane, men delar opp maten sin med fleire radar svelgtenner. Leppene er som regel tynne, og dei fleste artane er overbitte.
Katakombar blir forbunde særleg med kristne gravstader i Roma, men det finst både katakombar andre stader, og ikkje-kristne katakombar. I Roma har ein t.d. òg jødiske katakombar frå antikken. Det blir ofte framstelt som om dei var skjulestader for kristne under forfølgingar; dette er ikkje korrekt. Dei var offisielle gravplassar, som var kjent av romerske styresmakter. Årsaka til at dei vart grave ut, er at kristne og jødar ikkje aksepterte den romerske skikken med å kremere dei avlidne, og i staden for kyrkjegardar i vanleg forstand, grov ein ut gonger i den mjuke tuffsteinen. Daude romarar vart oftast kremert, medan kristne, som trudde på oppstode, føretrekte å gravleggje kroppen intakt.

Ein har utført arkeologiske utgravingar i Rehov nesten kvart år sidan 1997, leia av Amihai Mazar, som er professor ved arkeologisk institutt ved Hebraisk universitet i Jerusalem, og hovudsakleg betalt av John Camp.

I 1918 vart det samla opp raudegardistar frå den finske borgarkrigen i ein park (Fellmanin puisto i sentrum av Lahti og mange av dei vart avretta. I 1978 vart det avduka eit stort minnesmerke over desse raudegardistane. Dette var eit av dei fyrste minnesmerka over dei raude som i det heile vart reist i Finland.

Polarsirkelen går rett gjennom Rødøy i sør, og ein kan sjå midnattssola i juni og juli. Skjergarden med meir enn 1000 øyar og skjer egnar seg godt for båtliv. Det er mykje regn om hausten og det kan verte mykje vind. Det er få organiserte tilbod for turistar, men noko er det m.a. på Gjersvik, Kila og Nordnesøy. Rikt fugle- og dyreliv og variert natur, frå isbre via høgfjell og lier til storhav og skjergard med mange øyar.

Som forfattar har Alfred Brendel gjeve ut fire diktsamlingar, og ei rekkje essay om ulike musikalske tema. I 2009 deltok han i den prisløna dokumentarfilmen Pianomania som handlar om ein pianostemmar for Steinway & Sons.

1. Ved å bruke «metallframstilling» blir malmomgrepet avgrensa til dei mineralressursane ein kan produsere metall frå. Dei grunnstoffa ein først og fremst tenkjer på når det gjeld metallframstilling er jern, kopar, sink, bly, gull, tinn, nikkel, krom, molybden, wolfram og aluminium, men det finst óg andre metall som har interesse innanfor malmgeologien.

Lagidrettar i Palmerston North-området (rugby, fotball, cricket og basketball) er for det meste basert på lokale spelarar. Dei fleste laga som høyrer til i og ved byen, har spelarar frå rundt kring i Manawatu, mange av dei frå Feilding eller andre byar i nabolaget.

Ondřej Moravec (fødd 9. juni 1984) er ein tsjekkisk skiskyttar frå Ústí nad Orlicí som var med på Tsjekkia sitt lag som vann VM-gull i mixstafetten under VM i skiskyting 2015 i Kontiolahti.

Dyrlegan er eit fjell i Sunndal kommune i Møre og Romsdal. Det har ei høgd på 1848 meter over havet og er det 371. høgaste fjellet i landet av fjella med primærfaktor på minst 50 meter.

Nordåsværfjorden er ein fjord langs kommunegrensa mellom Dønna og Lurøy kommune i Nordland. Fjorden ligg nord for Åsvær i Dønna og sør for Lovund og Solvær og har ei lengd på om lag 20 km frå vest til aust.
Palmer meinte at namnet Amka kom frå den arabiske forma av «djup», medan Ringgren meiner namnet kjem frå Beth Ha-Emek, ein by nemnt i Bibelen i Josva 19:27 som ein del av området til Asjer-stammen.

Sidan 3. oktober 1997 er sambandet vorte drive i konkurranse med Osterøybrua lenger inne i Sørfjorden. BNR fortsette å drive ruta utan statlege subside. Som følgje av manglande inntening, varsla HSD Sjø kort tid etter at de tok over ruta i 2002, at dei ønskte å innstille sambandet. Gjennom aksjeselskapet Osterøy Ferjeselskap, tok ostringane sjølv over drifta av sambandet 1. mai 2004.

Lydsporet vart gjeve ut som album 10. april 2012 på iTunes og PlayStation Network. Albumet er ei samling av nokre av dei viktigaste delane til lydsporet, sett opp av Wintory slik at dei kan stå åleine utan konteksten frå spelet. Albumet har 18 spor og er nesten ein time langt. Lisbeth Scott syng den siste songen i albumet, «I Was Born for This», på fleire språk, blant anna fransk, gammalgresk, gammalengelsk, japansk og latin. Etter at albumet vart gjeve ut, kom det på topp 10-lista på iTunes i meir enn 20 land. Det kom òg på 116. plass på Billboard Hot 200, med over 4000 selt i løpet av den første veka, den nest høgaste plasseringa eit dataspelmusikkalbum har hatt. Lydsporet vart òg lansert som eit fysisk album av Sumthing Else Music Works 9. oktober 2012. I 2012 lanserte Wintory eit album som berre var tilgjengeleg for nedlasting. Albumet fekk namnet Journey Bonus Bundle, som har nokre variasjonar av songar frå både Journey og Flow. Lydsporet vart gjeve ut på Bandcamp 19. juni 2013. 1. mai 2014, vart det gjeve ut eit album med pianoversjonar av eit utval av songane frå Journey med namnet Transfiguration på VGMO, både som ei digital og fysisk utgåve. Ein vinylversjon av albumet vart gjeven ut i april 2015.

Wuxi (kinesisk skrift 无锡, pinyin Wúxī, shanghaidialekt: [ɦu.ɕiɪʔ]) er eit byprefektur i provinsen Jiangsu ved den kinesiske kysten mot Gulehavet. Ein rekna med at folketalet var rundt 1 010 000 i 2004, medan heile prefekturet har rundt 4,32 millionar innbyggarar. Byen ligg ved den store innsjøen Taihu mellom Shanghai og Nanjing.

Skulpturane blei formstøypte ved at ein laga ein modell av bivoks og kungilium, ein type kamfer blanda med litt olje. Denne modellen blei dekt med leire henta frå termittuer, tørka og brend. I omnen smelta voksmodellen, og ei brend leirform var igjen. Denne blei så fyld med smelta bronse og broten av når bronsen hadde størkna. Etterpå kunne handverkarane pussa bronsen, ta vekk feil og leggja til detaljar. Ettersom kvar form blei øydelagd når ein laga ein skulptur i henne, er kvar skulptur unik.

Særleg av di stasjonen låg i ei kurve, slik den fyrste stasjonen òg hadde gjort, vart det etter kvart naudsynt å få han avløyst av ein ny haldeplass som kunne leggjast på ei rak strekning. Den einaste strake strekninga som var aktuell, låg fire hundre meter nordover, nærare Sandvika, og den nye stasjonen måtte soleis plasserast der. Denne haldeplassen kunne dessutan erstatte Jong haldeplass rett i nærleiken, slik at eitt stopp på ruta vart eliminert.
Musikken til spelet vart komponert av Austin Wintory, som òg komponerte musikken til Flow. Wintory samarbeidde tett med hovudlyddesignaren for spelet, Steve Johnson, og resten av utviklarane. Dei freista å knyta musikken opp til resten av spelet, slik at han passa både til handlingane til spelarane og lydeffektane og gav ei kjensle av «å utfolda seg i sanntid». Johnson meinte at å ha kort musikk som berre spela om og om igjen utan samhandling med spelaren ville vera «eit tapt høve», og han ville laga musikk som gjekk saman med spelaren og styrkte atmosfæren til spelet. Jenova Chen møtte Wintory i byrjinga av utviklinga, og dei snakka om kva spelet skulle vera. Wintory byrja difor å laga musikken og same natt vart han ferdig med spelet første song, «Nasence». Han heldt fram å jobba med musikken i dei neste tre åra, eksperimenterte og forkasta mange ider.

Laurentius Nicolai Norvegus (1538-1622), fødd Lauritz Nielssøn, også kjend som «Klosterlasse» og «Pater Norvegus», norskfødd jesuitt og teolog

I 2011 kom ein fram til at det truleg går ein planet i bane rundt stjerna. Objektet har ei omlaupstid på 381 dagar og ein eksentrisitet på 0,25. Den nedre grensa for massen til objektet er kring 1,8 gonger massen til Jupiter. Den estimerte halvaksen til planetbanen er 1,2 astronomiske einingar (AU), som gjev ein periapsisavstand på 0,9 AU og ein apoapsisavstand på 1,5 AU. Til samanlikning har stjerna ein radius på 0,07 AU.

Bawlers består stort sett av rolege songar der håpet i balladane på tidlegare album er bytta ut med resignasjon (mest tydeleg på «Bend Down the Branches», «Little Drop of Poison» (utgåva frå Shrek 2. Ei anna utgåve er på filmmusikken til The End of Violence), «Fannin Street», «Little Man» og «Widow's Grove»). Sporet «Down There by the Train» vart skriven av Waits Johnny Cash og vart først gjeve ut på Cash-albumet American Recordings.

Jidda (stundom Jeddah, Jiddah eller Jedda ; arabisk جدة, Jiddah eller Jaddah, uttalt ˈdʒedda, ˈdʒidda) er ein by i regionen Hijaz Tihamah ved kysten av Raudehavet og er eit stort bysentrum vest i Saudi-Arabia. Han er den største byen i Mekka-regionen, den største hamnebyen ved Raudehavet, og den nest største byen i Saudi-Arabia etter hovudstaden, Riyadh. Med eit folketal på kring 3,4 millionar innbyggjarar, er Jidda eit viktig handelssenter i Saudi-Arabia.

Denne artikkelen inneheld stoff som er offentleg eige frå United States Geological Survey-artikkelen «Mount Kauffman» (innhald frå Geographic Names Information System).

Den indiske leiaren Mahatma Gandhi brukte same tankegangen då han kjempa for å gjera landet sitt fritt frå det britiske imperiet. Han utvikla det hinduiske omgrepet ahimsa til ein eigen livsstil og eit effektivt, ikkje-valdeleg kampvåpen mot koloniherrane.

Åsne Seierstad (fødd 10. februar 1970) er ein norsk journalist og forfattar. Ho er utdanna cand.mag. frå Universitetet i Oslo med faga russisk, spansk og idéhistorie. Ho har vore utanrikskorrespondent i Russland og Kina, krigskorrespondent i Kosovo i 1999 og seinare i Afghanistan. Ho vart kjend for si rolle som krigsreportar i Irak under britisk- amerikanske invasjonen i 2003.
Pasifisme er motstand mot krigføring. Eit ikkje-valdeleg verdssamfunn er ønsket til mange pasifistar, som kan kjempa for målet sitt til dømes ved å nekta militærteneste eller demonstrera mot krigshissing eller faktiske krigar.

Etter andre verdskrigen tok Brendel til å spela piano, komponera og måla. 17 år gamal heldt han sin fyrste pianokonsert i Graz, der han framførte verk av J.S. Bach, Brahms og Liszt i tillegg til nokre av sine eigne komposisjonar. I 1949 vann han ei prestisjetung pianotevling i Italia, og året etter flytte han til Wien. Han laga si fyrste innspeling 21 år gamal; Sergej Prokofjev sin femte pianokonsert. I resten av karrieren har han gjort innspelingar av Beethoven, Schumann og Schubert. Ei av dei største innspelingsbragdene hans Brendel er at han spelte inn samtlege pianokonsertar av Mozart saman med kammerorkesteret Academy of St Martin in the Fields og dirigent Neville Marriner.

Mellersta Österbotten (fi. Keski-Pohjanmaan maakunta) er eit landskap i Västra Finlands län. Det grensar til Österbotten, Norra Österbotten, Mellersta Finland og Södra Österbotten. Keski-Pohjanmaa er delt i to område, Karleby økonomiske region og Kaustby økonomiske region.

Wil er ein kommune i distriktet Bülach i kantonen Zürich i Sveits. Kommunen har 1 281 innbyggjarar (2010) og eit areal på 9 km². Kommunesenteret ligg 406 meter over havet.

Stoa haldeplass på Arendalsbanen i Arendal kommune vart offisielt opna 18. august 2008. Den vart tatt i bruk 19. juli 2008 under båtracet «Norwegian Grand Prix». Haldeplassen ligg på Stoa industriområde på den delen som blir kalla Stoa senter ved E18. Ved store arrangement i Arendal, blir parkeringsplassen på Stoa Senter nytta og det blir sett opp ekstra tog mellom Stoa og Arendal.

Over Sognefjellet passerer i gjennomsnitt 600 køyretøy i døgnet dei månadane vegen er open. I juli er trafikken oppe i 1100 og i september nede i 300 køyretøy i døgnet.

Kristian Edvard Johannessen Jahren (17. januar 1865–12. august 1937) var ein norsk gardbrukar og politikar frå Rakkestad, og som var stortingsmann for partiet Høgre i valperioden 1916-18. Han var bror til Gunder Anton Jahren.

Framkomsten til hekkeområda kan skje dei siste vekene av mai og den første veka i juni, då det framleis kan vere snø og isdekke i områda. Når snøen har smelta, byrjar hoa å byggje reir; hannfuglar deltek ikkje. Avhengig av dei klimatiske tilhøva legg hoa egga i perioden mellom byrjinga og slutten av juni. Kullet er vanlegvis på fire eller fem rosa til kremkvite egg. Berre hoa rugar og rugetida er rundt tre veker. Alle egga i reiret blir klekte samstundes og ungane blir flygedyktige etter 40 - 45 dagar, mot midten til slutten av august. Dei er kjønnsmodne frå det andre, nokon gonger det tredje året.

Desse fuglane flyg med stive venger, og brukar ein teknikk for å segle over bølgjefrontar som krev eit minimum av aktiv flyging. Nokre små artar som havlira har omriss av ei krosskyrkje i flukt, når dei held dei lange vengene rett ut frå kroppen. Mange er langdistansemigrantar, til dømes havlira som hekkar på øyar i Nord-Atlanteren, men overvintrar i Sør-Atlanteren, særleg utanfor Brasil og Argentina.
Klimov Bluff er ein delvis isfri austvendt skrent, ved søraustenden av Jenkins Heights, 3 km søraust for Mount Bray ved Walgreen Coast i Marie Byrd Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1959-66. Han vart namngjeven av Advisory Committee on Antarctic Names (US-ACAN) etter L.V. Klimov, ein sovjetisk utvekslingsforskar som overvintra ved McMurdo-basen i 1966. Han var med gruppa frå US Antarctic Research Program (USARP) som kartla Marie Byrd Land, 1966-67.

Redaktørane fann seinare ut at det var for fornærmande og endra det til El Pobrecito Hablador, som tyder fattig liten taler, noko som òg var eit av psevdonyma nytta av Mariano José de Larra, ein spansk journalist i det 19. århundre.

Den lokale māori iwi var Ngāti Rangitāne som heldt til i området dei kalla Te Ahu-a-Turanga, då ein handelsmann, Jack Duff, som den første kjende europearen kom til staden i 1830. Han kom frå ein kvalfangstbåt, og utforska landet så langt inn som til staden Woodville. Han rapporterte om oppdagingane sine då han kom attende til Porirua. Oberst Wakefield fekk høyra om utviklingressursane i Manawatu, og reiste dit i 1840. I 1846 hadde ein annan handelsmann, Charles Hartley, fått nyss om māoriland (tangata whenua) i ein lysning i skogen, og han tok seg fram gjennom tett kratt og skog og oppdaga denne staden.

Palmerston North (Māori: Te Papa-i-oea) er den største byen i regionen Manawatu-Wanganui på Nordøya på New Zealand. Han er ein innlandsby med eit folketal på 79 800 (estimat juni 2008). I 2008 var byen den ellevte største på New Zealand, og sentrum i det sjuande største urbane området. Han er òg administrasjonssenter i distriktet med same namn. Ein stor del av innbyggjarane er studentar ved Massey University, Universal College of Learning (UCOL) eller International Pacific College[1] i studiesemestra. Meir enn halvparten av innbyggjarane i byen er under 25 år, og byen vert nemnt som ein studentby.

Medieval II: Total War er eit dataspel for Windows utgjeve av Sega i 2006. Spelet er etterfølgjaren til Medieval: Total War frå 2002 og det fjerde spelet i Total War-serien frå The Creative Assembly. I kampanjemodusen er spelet eit rundebasert strategispel, medan slaga vert utkjempa som sanntidsstrategi.

Brian May - gitar, korvokal, klaverinstrument, synthesizer, orkesterarrangement på «Who Wants to Live Forever», solovokal på «I Want It All» og «Who Wants to Live Forever"

Wergeland var fødd på garden Løveid i Masfjorden. I yngre år gjekk han i to år på overkonstabel-skulen i Bergen, og sidan eitt år på artilleribrigaden sin underoffisersskule. Han overtok så slektsgarden i 1885, og dreiv denne i lang tid.

Davutlar er ein by i provinsen Aydın i Tyrkia. Han ligg i distriktet Kuşadası og har kring 10 000 innbyggjarar (2010). Byen ligg nord på Dilekhalvøya. Han ligg 15 km frå Kuşadası og 55 km frå Aydın.

Lepenoú (gresk Λεπενού) er ein distriktsby i periferieininga Etoloakarnanía i Vest-Hellas i Hellas. Lepenoú høyrer til kommunaleininga Strátos i kommunen Agrínio.
INS heldt fram i den opphavlege forma frå 1930 til 1941. I 1942-1945 heldt arbeidet fram i Omsk, før det i 1945 var attende i Leningrad, som ein del av Det Austlege Fakultetet ved universitetet i Leningrad. Frå og med 1948 var det ein del av Herzen-universitetet, noko det har halde fram med å vere til i dag.

I byrjinga av 1000-talet var Västerås Sveriges nest største by. På 1100-talet vart byen utpeikt till stiftsby. På 1200-talet vart det bygd eit kloster på Munkholmen og ved innlaupet til byhamna fanst ei mindre festning. I samband med at tyske piratar gjekk til åtak mot Västerås i 1390 brann byen ned.

Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Sjølv om det var eit samarbeidsprosjekt, var det berre Queen som først byrja å spele songen på konsertane sine. Bowie valte ikkje å framføre songen før på Freddie Mercury Tribute Concert i 1992, då han og Annie Lennox song songen som ein duett (akkompagnert av dei andre i Queen). Etter at Mercury døydde og Outside-turneen i 1995, har Bowie spelt songen på nesten alle konsertane sine, med bassist Gail Ann Dorsey på Mercury sine vokalparti. Songen vart òg spelt på A Reality Tour av Bowie i 2004, då han ofte tileigna songen til Freddie Mercury. Queen + Paul Rodgers har nyleg òg framført songen. Som regel var det Roger Taylor i lag med Mercury sjølv som song Bowie sine vokal parti då Queen og Mercury framførte songen på konsertane sine.

Som mange andre marknadsbyer i området fekk Kendal ei hovudgate, high street, med forskansa sidegater, yards, slik at folkesetnaden lett kunne søkja vern når han vart raidet av Bord Reivers, anglo-skotske plyndrarar. Hovudindustrien var ullprodukt, noko som blir reflektert i våpenet til byen med mottoet Pannus mihi panis, «ull er brødet mitt». Det vart laga eit stoff, Kendal Green, med ein lokal produksjonsmåte, som skal ha vorte kjent etter at bogeskyttarar frå Kendal kjempa ved Agincourt iført klede av slikt stoff.

Sesongane 2013-15 vann Moravec elles andre tre andre VM-medaljar og like mange OL-medaljar. Den nemnde medaljefangsten kom i øvingar som mixstafett, fellesstart, jaktstart og 20 km normalprogram.

Champoz på tysk, fransk og italiensk i det nettbaserte Historisches Lexikon der Schweiz/Dictionnaire historique de la Suisse/Dizionario storico della Svizzera.

Sočadalen var åstad for store militære operasjonar , inkludert tolv slag ved den italienske fronten under den første verdskrigen mellom mai 1915 og november 1917 der over 300 000 soldatar frå Austerrike-Ungarn og Ungarn mista livet.
Borga vart oppførd under Austromarriket på 1000-talet, truleg over ruinar frå ei fønikisk festning. Ho fungerte som ein strategisk utpost for krossfararane sine raid og angrep. Den dominerande plasseringa og festningsarbeidet som vart gjord på slutten av 1200-talet gjorde han praktiskt talt umogeleg å erobre for kringsetjande styrkjer. Borga vart styrd av Johannittarordenen, og ho vart utsett for ei rekkje kringsetjingar før ho i 1188 vart erobra av den mulimske hærføraren Saladin. Ho har fått namnet sitt frå Saladin. Seinare heldt festningsarbeidet fram, sjølv under Ajjubide-dynastinet på byrjinga på 1300-talet.

Tidleg i 1970-åra byrja det britiske progressive rockebandet Quintessence å blande element av indisk klassisk musikk med rock og jazz. Seinare på tiåret introduserte gitaristen John McLaughlin og bandet hans Shakti ein jazzaktig versjon av ragarock over ein periode på tre album.

I 1517 erobra dei osmanske tyrkarane Mamelukksultanatet i Egypt og Syria, under regjeringstida til Selim I. Sidan områda til Mamelukksultanatet omfatta Hijaz, hamna Jidda og den heilage byen Mekka under osmansk styre. Osmanarane ombygde dei svake murane i Jidda i 1525 etter sigeren deira over armadaen til Lopo Soares de Albergaria i Raudehavet. Den nye tyrkiske muren bestod av seks vakttårn og seks byportar. Dei vart bygde for å forsvare mot eit portugisisk åtak. Av dei seks portane var Mekkaporten den austlege og Al-Magharibahporten den vestlege. Sharifporten vendte mot sør. Dei andre portane var Al-Buntporten, Al-Shamporten (òg kalla Al-Sharafporten) og Medinaporten mot nord. Tyrkarane bygde òg Jidda qishla, ei lita borg for soldatane i byen. På 1800-talet vart dei sju portane minimerte til fire enorme portar med fire tårn. Desse enorme portane var Shamporten i nord, Mekkaporten i aust, Sharifporten i sør og Al-Magharibahporten på sjøsida.

Utviklinga av våpenet starta på slutten av 1980-talet, og missilet vart ferdig i 1992. Første utskytningstest vart utført 20. desember 1994, og dei første eksemplara vart utplassert i modifiserte SS-19-siloar i desember 1997. Det første silobaserte regimentet vart erklært stridsklare i 1998, og vart følgt av tre andre i 1999, 2000 og 2003.

Øyene som ligg utanfor Tokyo er så langt vekke som 1 850 km frå det sentrale Tokyo. På grunn av avstanden øyane har til byen, er dei styrt lokalt av avdelingar av Tokyo Metropolitan Government. Dei fleste øyane er klassifisert som landsbyar.

Brienzer Rothorn er eit fjell i Dei sveitsiske Alpane på grensa mellom kantonane Luzern, Bern og Obwalden. Ein kan nå toppen frå Brienz med Brienz Rothorn Bahn (damplokomotiv) og frå Sörenberg med ei kabelvogn. Fjellet er det høgaste punktet i Luzern.

Marokko har gjort krav på begge desse byane og har lagt til grunn av områda var ein del av Idrisid og andre muslimske dynasti frå 791 til 1497, då dei vart teken av Castilla. Eit anna argument er at Spania har gjort krav på Gibraltar, som høyrer til Storbritannia.
Før dagens kyrkje hadde Gransherad ei stavkyrkje frå 1300-talet som vart riven i 1849. Gransherad kyrkje vart oppført av byggmeister Halvor Andreas Olsen etter ei typeteikning av slottsarkitekt H.D.F. Linstow og innvigd den 11. september 1849. Sakristiet er frå 1930-åra. Bårehuset er frå 1985.

Isen vart først kartlagt frå bakken av British Graham Land Expedition i 1936–37, og igjen i større detalj av Peter D. Forster og P. Gibbs frå Falkland Islands Dependencies Survey (FIDS) i 1958. Han vart namngjeven av UK Antarctic Place-Names Committee etter Forster, ein landmålar på Stonington Island i 1958 og ved Horseshoe Island i 1960.

Dürnten er ein kommune i distriktet Hinwil i kantonen Zürich i Sveits. Kommunen har 6 665 innbyggjarar (2010) og eit areal på 10 km². Kommunesenteret ligg 511 meter over havet.

Den spelbare avataren har eit langt skjerf, som lèt han fly og flyta i eit lite bel medan han hoppar. Flyging og flyting brukar opp ladninga til skjerfet, som vert vist på symbola til skjerfet. Skjerfet vert lengre dersom avataren plukkar opp gloande symbol som er spreidd gjennom etappane, som gjer at avataren kan fly og flyta lengre. Den spelbare avataren har ingen synlege armar. Det finst andre vennlegsinna skapningar i spelet laga av same stoff som kappa til spelaren og hovudplagget hans. Avataren kan påverka desse skapningane, ved blant anna å få dei til å laga bruer, eller hjelpa avataren. Dei hjelper òg avataren ved å la dei gå frå ein etappe til den neste og ved å gje dei høve til å nå område som elles ville vore umoglege å nå. På vegen møter avataren både desse vennlege skapningane som hjelper avataren, og i seinare etappar fiendtlege skapningar laga av stein, som riv av avataren sitt skjerf viss dei oppdagar han.

Denne arten har namn på norsk etter den kastanjebrune skulderflekken, elles er oversida spraglete lysebrun, og undersida er kvit med svart, V-forma brystband. Panna og augestripa er svart, augebrynet kvitt og krona er lysebrunt som ryggen. Nebbet er raudt bortsett frå tuppen som er svart. Beina er grårosa. Begge kjønn har same fjørdrakta, og ho er uforandra året rundt, men ungfuglar manglar dei iaugefallande trekka som brystband, svart panne og skulderflekk. Eit karaktertrekk for arten er treig, rykkete flyging der dei ropar 'pitt', i flukt er oversida av ytste delar av vengen og halen svarte.

Landsbyen har vore brukt i innspelinga av fleire musikkvideoar, og er avbilda på fleire plateomslag, som So Much for the City av The Thrills og Aled av Aled Jones.

Forelsking er ei brå og medrivande kjensle av kjærleik. Med forelsking meiner ein gjerne romantisk tiltrekking mot ein annan person, men det kan også visa til meir platonisk vørdnad eller ein valdsam vennskap. I overført tyding kan ein også snakka om å forelska seg i idear, saker eller ting.

Alle songane vart spelt inn i løpet av ettermiddagen 17. februar 1960. Dei to førre dagane hadde blitt brukt til å spela inn mesteparten av Ride This Train.
Kommunestyrerepresentantar, 59 for perioden 2005–2008: SDP 19 (-1 PER), Samlingspartiet 19 (+1 Kristdemokraterna), Vänsterförbundet 6, Centern 5, Kristdemokraterna 4 (-1 Samlingspartiet), De Gröna 4, PER 1 (+1 SDP), Punavihreä 1.

Syrinxen er karakteristisk hos manakinar og skil manakinar frå dei næraste slektningane, kotingaer og tyrannar. Syrinxen er så distinktiv for grupper og slekter av manakinar at til og med artar kan bli identifisert av syrinxen aleine, i motsetnad til artar av songfuglfamiliar. Lydane er fløytetonar, trillar, og summing.

Sjølv om Cetera spelte inn debutalbumet sitt i 1981, vart han vereande fulltidsmedlem med Chicago fram til 1985. Då han slutta i bandet gjekk han raskt til toppen av listene med «The Glory of Love», den første singelen frå albumet Solitude/Solitaire, som i tillegg var kjenningsmelodien til filmen The Karate Kid, Part II. Same året hadde han nok ein stor hit med «The Next Time I Fall», ein duett med Amy Grant. Eit år seinare produserte han Agnetha Fältskog sitt I Stand Alone, og i 1988 gav han ut One More Story med ein ny duett, «After All», med Cher. Etter ein fire år lang pause gav han ut World Falling Down, som vart det siste albumet hans for Warner Bros. One Clear Voice kom ut i 1995, og i 1997 gav Cetera ut samleplata You're the Inspiration, med gamle hittar og nye songar. Cetera vendte attende til rampelyset i 2001 med Another Perfect World. I 2004 gav han ut julealbumet You Just Gotta Love Christmas.

Anthem (av gammalengelsk antefn, frå gresk antifona) er namnet på ei engelsk form for kormusikk som opphavleg vart nytta om ein kyrkjeleg vekselsong (antifoni) mellom to kor. Musikkforma er ein mellomting mellom kantate og motett. Ho blei utvikla i den anglikanske kyrkja på midten av 1500-talet som ein motsats til den katolske musikkforma motett. Medan motetten har latinsk tekst, har anthemet tekst på engelsk. I moderne engelsk språkbruk vert «anthem» vanlegvis nytta om vokal kyrkjemusikk, ofte sungen som vekselsong, der orda er henta frå Bibelen eller ein annan religiøs tekst (som liturgien).

Lahti fekk handelsstadsrettar i 1877 frå den russiske keisaren og vart ein eigen by, skild frå Hollola, i november 1905. Byplanen vart lagd i 1878, og denne byplanen dannar framleis grunnlaget for sentrum i Lahti.

Orcus Patera (latin for Orcusfatet) er eit søkk på Mars med ein storleik på 380 × 140 km orientert i retninga nordnordaust–sørsørvest. Det ligg mellom vulkanane Elysium og Olympus Mons.

Ein ideell gass kan beskrivast med tilstandslova for idealgassar eller den ideelle gasslova. Denne viser samanhengen mellom trykk, temperatur, volum og stoffmengd.

Lancasterkanalen vart utvida til Kendal i 1819, men den nordlege delen vart ufarbar då M6 vart anlagt. Delar av den seksjonen vart drenert og fylla igjen for å hindre lekkasjar. Den delen av kanalen som gjekk gjennom byen er restaurert, og det er per 2007 planar om å restaurere resten.
Avataren held fram på reisa inn mot ein ruinby ved foten av fjellet, før han kjem fram til fjellet og byrjar å stiga opp det. Avataren slit med å klatra fordi det vert kaldare, djup snø og mykje vind. Medan toppen av fjellet enno er langt unna, fell avataren og kollapsar i snøen. Seks av dei kvitkledde avatarene viser seg og gjev avataren ny energi, noko som lèt avataren ignorera alle tidlegare hindringar, og dermed nå toppen av fjellet og fullføra spelet. Etter dette vert rulletekstene og namna på andre spelarar ein har møtt på reisa i spelet vist . Bak rulletekstene ser ein eit stjerneskot, på veg frå toppen av fjellet tilbake til der spelaren startar. Etter å ha sett dei andre spelarane sine namn, vert det mogleg å spela spelet på nytt.

646 Kastalia er ein hovudbelteasteroide. Han blei oppdaga den 11. september 1907 av August Kopff ifrå Landessternwarte Heidelberg-Königstuhl.

Västerås vert kalla Mälarbyen og - humoristisk - Agurkbyen. Agurk har vore dyrka i Västeråsområdet sidan 1700-talet. I gamal tid heitte byen Westra Aros. Aros tyder elveos og namnet siktar til den vesle elva Svartån som renn gjennom byen og ut i innsjøen Mälaren.

Verdsmeisterskapen i fotball 1954 vart avvikla i seks byar i Sveits i tida frå 16. juni til 6. juli 1954. Vest-Tyskland vart verdsmeister etter å ha vunne med 3-2 over favorittane Ungarn i finalen.

Kfar Zeitim (hebraisk כְּפַר זֵיתִים, tyder Olivenlandsbyen) er ein moshav i Nedre Galilea i Israel. Han ligg i nærleiken av Tiberias og til den avfolka palestinske landsby Hittin. Han vart grunnlagd i 1950 av jødiske emigrantar frå Jemen, me somme forlet seinare landsbyen. I løpet av åra slo emigrantar frå Kurdistan seg ned i landsby.

Palmerston North International Airport er basen til flygeskulen ved Massey University, og om nettene er plassen eit travelt innanlands fraktknutepunkt.

Heaven 17 bestod av trioen Martyn Ware, Ian Craig Marsh og Gregory som frontmann og vokalist. Bandet gav ut åtte studioalbum og hadde fleire hittar i Storbritannia, som «Crushed by the Wheels of Industry,» «Temptation», «Come Live With Me», og «Let Me Go». Seint i 1980-åra dalte populariteten deira og bandet vart oppløyst i 1988, men kom saman att i 1996 og spelte den første konserten sin i 1997. Marsh slutta i bandet i 2007, men Ware og Gregory er framleis aktive i bandet.

Det finst også opprørarar i kampanjemodusen. Dei representerer regionar og byar som ikkje er under kontroll av dei større nasjonane. Dersom innbyggjarane i ein by ikkje er nøgde med spelaren sitt leiarskap kan dei gjera opprør og spelaren mistar kontroll over regionen.

Øverland vart vald inn i Nedre Stjørdal heradsstyre i 1878, og sat der til 1907 (frå 1902 i Stjørdal kommune). Han var ordførar 1884-1889 og 1892-1907. Øverland la ned mykje innsats for å få ein fast, militær treningsleir på Værnes i Stjørdal. Som ordførar overtala han i 1887 staten til å vere med på å kjøpe storgarden Værnes, ein stort og viktig steg for den økonomisk svake kommunen. Slik vart mykje av utviklinga i Stjørdal lagt for mange tiår.
Denne artikkelen inneheld stoff som er offentleg eige frå United States Geological Survey-artikkelen «Church Nunataks» (innhald frå Geographic Names Information System).

Jazyk i pis'mennost' narodov SSSR. Stenografičeskij otčet I vsesojuznogo plenuma naučnogo soveta VCK NA 15-19 fevralja 1933 g. Izdanie VCK NA. Pod redakciej K.Alaverdova, S.Dimanštejna, D.Korkmasova, A.Nuxrat.

Olympus Range er ei hovudsakleg isfri fjellkjede i Victoria Land med toppar på over 2000 moh, mellom Victoria og McKelvey Valleys i nord og Wright Valley i sør. Ho vart kartlagd av Victoria University of Wellington Antarctic Expedition (VUWAE), 1958–59, og kalla opp etter den mytologiske heimstaden til dei greske gudane. Fjella i fjellkjeda er kalla opp etter figurar i gresk mytologi.

I 1283 vart staden nemnt som ein del av området til krossfararane under hudnaen mellom krossfararane i Akko og mamelukk-sultanen al-Mansur (Qalawun).

I 1877, då bystyret vart oppretta, var Palmerston North ein isolert landsby midt inne i den naturlege skogen som då kledde det indre av Manawatu. Folketalet var om lag 800, og sagbruksverksemd den viktigaste næringa i distriktet. Jarnvegen nådde byen i 1886, og førde med seg auka vokster, og ved hundreårsskiftet hadde folketalet vakse til 6 000. På denne tida hadde byen vorte sentrum i eit rikt jordbruksdistrikt.

Airavatesvara-tempelet i Darasuram nær Thanjavur blei bygd på 1100-talet under Radjaradja Tsjola II. Dette er eit flott eksempel på sein Tsjola-arkitektur, og er også med på verdsarvlista. Tempelet har artistiske steinsøylar og veggar dekorerte med elegante utskjeringar, fleire av Sjiva. Samlingshallen på framsida av tempelet er utforma som ei svær hestekjerre i stein.

I dag er Tittelsnes ei lita bygd med lite næringsaktivitet. Det er nokre småbruk på staden, eit ridesenter på garden Eidsvåg og barneskulen Valestrand skule. Elles er staden eit populært turistmål om sommaren, med fine badeplassar og lang strandlina.

Nancy vart plyndra av keisar Frederik II av Det tysk-romerske rike på 1200-talet, og vart så bygd opp att i stein dei neste hundreåra då han vart ein viktigare by som hovudstad i Hertugdøme Lorraine. Karl den modige leid nederlag og var drepen i Slaget ved Nancy i 1477.

Den 6. og natt til 7. juni 1968 rulla over 60 stridsvogner fram mot den norsk-russiske grensa. Dei norske soldatane frå Garnisonen i Sør-Varanger (GSV) fekk utlevert skarpe skot og budde seg til væpna samanstøyt. Straks dei russiske stridsvognene kryssa grensa, skulle det opnast eld. Sovjetarméen stansa berre 30 meter frå grensa, skriv Aftenposten.

Under Tsjolaherskarane blei det reist ei rekkje tempel, palass, sjukehus og andre offentlege bygg i heile riket deira, frå Kaverisletta til nordlege Tamil Nadu. På nokre tidspunkt herska Tsjoladynastiet over heile det noverande Tamil Nadu og tilstøytande område i Karnataka og Andhra Pradesh. Tsjolaherskarane bygde vidare på den sørindiske byggetradisjonen til Pallavadynastiet, som igjen var påverka av Amaravathi-arkitektur.